14.

138 straipsnis iš dalies keičiamas taip: a) 3 dalies a, b ir c punktai pakeičiami taip: „a) glaudiems ryšiams, kaip apibrėžta 2 dalyje, kurie sukurti dėl to, kad egzistuoja EEE viešojo sektoriaus subjektas, kuris turi teisę rinkti mokesčius ir yra i) subjektas, kuris tiesiogiai arba netiesiogiai per vieną ar daugiau įstaigų turi 20 % ar daugiau kitos sandorio šalies kapitalo, arba ii) trečioji šalis, kuri tiesiogiai arba netiesiogiai per vieną ar daugiau įstaigų turi 20 % ar daugiau kitos sandorio šalies kapitalo ir 20 % arba daugiau kito subjekto kapitalo, su sąlyga, kad nėra jokių kitų glaudžių ryšių tarp tos kitos sandorio šalies ir to kito subjekto, išskyrus glaudžius ryšius, kurie yra susiję su vienu ar daugiau viešojo sektoriaus subjektu, kuris turi teisę rinkti mokesčius; b) EEE reguliuojamoms padengtosioms obligacijoms, kurios: i) atitinka Reglamento (ES) Nr. 575/2013 129 straipsnio 1–3 dalyse ir 6 dalyje nustatytus reikalavimus; ii) savo užstato fonde neturi neužtikrintų skolos priemonių, kurias išleido kita sandorio šalis arba bet kuris kitas su ta kita sandorio šalimi glaudžiai susijęs subjektas, kaip apibrėžta 2 dalyje, ir kurias visiškai garantavo vienas ar keli EEE viešojo sektoriaus subjektai, kurie turi teisę rinkti mokesčius; ir iii) turi 83 straipsnio a punkte apibrėžtą IKVI emisijos reitingą, atitinkantį IXb priedo reikalavimus; c) yra antrinės rinkos neturinčios MHUSP ir STKR;“; b) pridedama ši 4 dalis: „4. Jeigu EEE reguliuojamų padengtųjų obligacijų atveju reikia patikrinti, ar laikomasi 3 dalies b punkto ii papunkčio, jei pagal taikytinus teisės aktus arba prospektą nenumatoma, kad 3 dalies b punkto ii papunktyje nurodytos skolos priemonės negali būti įtraukiamos kaip užstato turto fondas, ir jei kita sandorio šalis arba su kita sandorio šalimi glaudžiai susijęs subjektas išleido tokias skolos priemones, NCB gali imtis visų ar tam tikrų tokių priemonių, kad atliktų ad hoc patikrinimus, kaip laikomasi 3 dalies b punkto ii papunkčio. a) NCB gali gauti reguliarias priežiūros ataskaitas, kuriose pateikiama EEE reguliuojamų padengtųjų obligacijų užstato fonde esančio turto apžvalga; b) jei priežiūros ataskaitose nepateikta pakankamai informacijos patikrinimo tikslais, NCB gali gauti kitos sandorio šalies, naudojančios kaip įkaitą EEE reguliuojamą padengtąją obligaciją, pasitikrinimą ir įsipareigojimą, kuriuo kita sandorio šalis patvirtina, kad, pažeidžiant 3 dalies b punkto ii papunktį, į EEE reguliuojamų padengtųjų obligacijų užstato fondą neįtrauktos neužtikrintos banko obligacijos, kurias išleido ta kita sandorio šalis arba bet kuris kitas subjektas, glaudžiai susijęs su ta kita sandorio šalimi, ir kurias visiškai garantuoja vienas ar keli EEE viešojo sektoriaus subjektai, kurie turi teisę rinkti mokesčius. Kitos sandorio šalies pasitikrinimo dokumentą turi pasirašyti kitos sandorio šalies vyriausiasis vykdomasis pareigūnas, vyriausiasis finansininkas arba panašaus rango vadovas, arba vieno iš jų vardu įgaliotas pasirašantis asmuo; c) kiekvienais metais NCB gali gauti iš kitos sandorio šalies, naudojančios kaip įkaitą EEE reguliuojamą padengtąją obligaciją, išorės auditorių arba užstato fondo stebėtojų ex post patvirtinimą, kad į EEE reguliuojamų padengtųjų obligacijų užstato fondą, pažeidžiant 3 dalies b punkto ii papunktį, neįtrauktos neužtikrintos banko obligacijos, kurias išleido ta kita sandorio šalis arba bet kuris kitas subjektas, glaudžiai susijęs su ta kita sandorio šalimi, ir kurias visiškai garantuoja vienas ar keli EEE viešojo sektoriaus subjektai, kurie turi teisę rinkti mokesčius. d) jei kita sandorio šalis, gavusi NCB prašymą, nepateikia pasitikrinimo dokumento ir patvirtinimo pagal b ir c punktus, tokia kita sandorio šalis nenaudoja EEE reguliuojamos padengtosios obligacijos kaip įkaito.“;